kardosdrur/scandi-wiki huggingface dataset:
Norddanmark

Norddanmark har flere betydninger: 

 Norddanmark – betegnelse for Færøerne og Grønland – til adskillelse fra Syddanmark for landet Danmark (i Kongeriget Danmark).

 Region Nordjylland – betegnelse for en af de regioner, der blev skabt i forbindelse med kommunalreformen i 2007.
Max Blicher Hansen

Max Blicher Hansen (24. marts 1943 – 9. december 2009) var en københavnsk brandmand, der blev landskendt ved at nægte at følge fagforeningens aftale med arbejdsgiveren, Københavns Kommune, om at skulle være medlem af fagforeningen. Det førte til en omfattende retssag om problemstillingen om frivilligt medlemskab af foreninger eller foreningsfriheden.

Hansen ønskede ikke at være medlem af brandfolkenes organisation, den daværende Kommunalt Arbejderforbund. Følgen af dette forhold blev, at hans kolleger nedlagde arbejdet ud fra en betragtning om, at man ikke ønskede at samarbejde med en kollega som ikke var medlem af samme fagforbund. 

Efter 13 års forhandling, besluttede Københavns Kommune, i strid med forvaltningsloven, at afskedige Hansen med henvisning til hans fagforeningsforhold. Sagen endte i Højesteret, hvor Max Blicher Hansen fik ret og afskedigelsen erklæret ugyldig..

Eksterne referencer 
 

Fagforeningsfolk fra Danmark
Brandfolk fra Danmark
Kenichi Fukui

Kenichi Fukui (født 4. oktober 1918, død 9. januar 1998) var en japansk kemiker, der modtog Nobelprisen i kemi i 1981. Han var den første asiatiske videnskabsmand, der modtog en kemisk Nobelpris.

Fukui var professor ved Kyoto Universitet i perioden 1951-1982, hvorpå han var præsident for Kyotos Teknologiske Institut indtil 1988.

Hans forskningsmæssige indsats omfatter fremsættelsen af en teori om reaktivitet i aromatiske hydrokarbonater, der dog ikke indledningsvis vandt anerkendelse. Han fremsatte endvidere teorier om gelering, om organisk syntese i uorganiske salte samt om kinetik i polymerer. Den forskning, som indbragte ham Nobelprisen, drejede sig om molekylorbitaler i kemiske reaktioner. Han delte prisen med Roald Hoffman, som uafhængigt heraf havde opnået tilsvarende resultater.

Kemikere fra Japan
Nobelprismodtagere i kemi
Nobelprismodtagere fra Japan
Professorer fra Japan
Leo 1.

Leo 1. kan henvise til flere personer:

 Pave Leo 1.
 Leo 1. (østromersk kejser)
Sergej Kirijenko

Sergej Vladilenovitj Kirijenko (Russisk: Серге́й Владиле́нович Кирие́нко, født 26. juli 1962 i Sukhum, Abkhasien) er en russisk politiker. Fra 23. marts 1998 til 23. august 1998 var han premierminister i Rusland. Han blev udnævnt af Boris Jeltsin og formelt anerkendt af Dumaen den 24. april 1998.

Ruslands premierministre
Politikere fra Rusland
Russere i 1900-tallet
Russere i 2000-tallet
Take a Ride

Take a Ride" er en sang af den danske springrytter Tina Lund, der blev udgivet den 5. oktober 2009. Sangen er ifølge Tina Lund en hyldest til hestepiger.

Trackliste 
CD promo
"Take a Ride" (Radio Edit) – 2:57
"Take a Ride" (Extended Version) – 4:02
"Take a Ride" (Extended Instrumental) – 4:02
Digital download
"Take a Ride" (Radio Edit) – 2:57
"Take a Ride" (Extended Version) – 4:02

Referencer 

Sange fra 2009
Sange fra Danmark
Almindelig sandløg

 
Sandløg (Allium vineale) eller almindelig sandløg er en 40-60 cm høj, flerårig, urteagtig plante (løgvækst), der vokser på strandoverdrev og i krat.

Beskrivelse 
Sandløg er en flerårig, urteagtig plante med en opret vækst. Stænglen er opret, grågrøn og cylindrisk med bladskeder, der helt omslutter den. Bladene er ligeledes cylindriske og dermed hule. De er grågrønne og glatte, men man ser ikke meget til dem, da de visner tidligt.

Blomstringen sker i juli-august, hvor man finder blomsterne samlet i endestillede, hovedformede stande, der er støttet af et papiragtigt højblad. Foruden talrige, bittesmå yngleløg, findes få til mange blomster i standen. Blomsterne er regelmæssige og 3-tallige med krukkeformet bloster, hvor blosterbladene er grønlige, hvide eller rødviolette. Frugterne er 3-rummede kapsler med få, sorte frø.

Rodnettet består af en kage af trævlerødder, der udgår fra bunden af løget.
Højde x bredde og årlig tilvækst: 0,50 x 0,10 (50 x 10 cm/år). Disse mål kan fx bruges til beregning af planteafstande, når arten anvendes som kulturplante.

Voksested 

Arten er udbredt i Nordafrika, Mellemøsten, Kaukasus og det meste af Europa, herunder Danmark, hvor den findes hist og her i de østlige egne. Planten er knyttet til lysåbne voksesteder med en kalkrig, porøs og veldrænende jordbund. Derfor findes den oftest på strandoverdrev, i tørre krat og langs vejsider og på bakkeskråninger.

På saltprægede strandoverdrev ved Grötlingbo-odden på Gotland findes den sammen med bl.a. alm. kvik, bakkeforglemmigej, blød hejre, engrapgræs, fin kløver, glat rottehale, hvidkløver, knoldranunkel, kornet stenbræk, markærenpris, sandhvene, spæd kløver, strandtusindgylden, tveskægget ærenpris, vild hør og vårvikke

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Løg- og knoldvækster
Røde blomster
Tørketålende planter
Kapselfrugter
Løg-slægten
Ignaz Franz Castelli

Ignaz Franz Castelli (født 6. marts 1781 i Wien, død 5. februar 1862) var en østrigsk digter og dramatiker.

Castelli studerede retsvidenskab og blev siden ansat i statsadministrationen i Niederösterreich. Han viede en stor del af sit liv til litterær udøvelse. Med Krigslied für die österreichische Armee (Krigssang til en østrigske hær), som blev omdelt til østrigske soldater i stort oplag, blev han en af de første patriotiske digtere under frihedskrigene mod Napoleon Bonaparte 1813 – 1815.

Fra 1811 til 1814 var Castelli hofteaterdigter på Kärntnertortheater i Wien. Han havde en stor produktion af lystspil, og hans dramatiske talent var typisk for hans østrigske samtid. Hans stykker applerede mest til hans egen generation og spilles sjældent i dag. Syngespillet Die Schweizer Familie (1809) samt Die Verschworenen, komponeret af Franz Schubert, Georg Abraham Schneider und Franz de Paula Roser var populære og opføres endnu i dag. Hans kendteste værk er dog det literære værk Gedichte in niederösterreichischer Mundart (1928).

I 1819 grundlagde han det litterære selskab Ludlamshöhle, og han havde venskaber med flere andre berømte forfattere og kunstnere som Mortiz Gottlieb Saphir og Antonio Salieri. I 1846 var han medgrundlægger af Wiens dyreværnsforening.

Castelli døde i en alder af 81 år i Wien og er begravet på Wiener Zentralfriedhof.

Eksterne henvisninger 

Digtere fra Østrig
Dramatikere fra Østrig
The 1

"The 1" er en sang af den danske X Factor-vinder Martin, der vandt 1. sæson af talentshowet i 2008. Sangen er skrevet af Brinck, vinderen af Dansk Melodi Grand Prix 2009, og blev udgivet den 31. marts 2008.

Credits 
Skrevet af Brinck
Produceret, mixet og masteret af Óli Poulsen ved Fix-N-Mix
Vokaler produceret af Binderup
Yderligere produktion af Per Sunding ved Tambourine Studios
Lead vokal af Martin Hedegaard
Bas, keyboard, guitarer & trommer af Óli Poulsen
Guitarer af Hans Poulsen
Baggrundsvokaler af Laura Arensbak Kjærgaard
String arrangement af Patrik Bartosch
Violin: Stefan Pöntinen, Maria Knauss, Tove Carlsson, Karin Samuelsson
Viola: Johanna Skoglund
Cello: Karin Sandén Berg

Hitlisteplacering

Referencer 

Sange fra 2008
X Factor (Danmark)
Adrienne Shelly

Adrienne Shelly (24. juni 1966 i Queens, New York, USA – 1. november 2006 i Manhattan, New York, USA) var en amerikansk filmskuespiller og -instruktør.

Shelly debuterede som filmskuespiller i Hal Hartleys The Unbelievable Truth (1989), og blev en independent-stjerne i samme instruktørs Trust (1990). Hun spillede senere bl.a. en hovedrolle i Hold Me, Thrill Me, Kiss Me (1992) og en birolle i Bent Hamers Factotum (2005). Hun begyndte at lave egne kortfilm i 1997, og spillefilmdebuterede som instruktør i 1997. Shelly blev myrdet i november 2006; filmen hun arbejdede med, Waitress (2007), blev senere godt modtaget ved Sundance-festivalen og har fået international distribution.

Eksterne henvisninger 
 

Filmskuespillere fra USA
Manuskriptforfattere fra USA
Filminstruktører fra USA
Personer fra New York
Abbas Kiarostami

Abbas Kiarostami (født 22. juni 1940 i Teheran, død 4. juli 2016 i Paris) var en iransk filminstruktør.

Efter kunststudier ved Teheran-universitetet arbejdede han i 1960'erne med reklamefilm. Som ansat ved børne- og ungdomsdirektoratet lavede han kortfilm og senere spillefilm om ungdom og opvækst, bl.a. Hvor er min vens hus? (1987) og Og livet går videre (1991). Han har været særligt optaget af forholdet mellem dokumentarisme og fiktion, som i Close-Up (1990), hvor en mand giver sig ud for at være Kiarostamis kendte instruktørkollega Mohsen Makhmalbaf. Med Smagen af kirsebær delte Kiarostami Guldpalmen i Cannes 1997 med den japanske instruktør Shōhei Imamura. Kiarostami var også en anerkendt fotograf og har udgivet flere digtsamlinger.

Eksterne henvisninger 
 

Filminstruktører fra Iran
Manuskriptforfattere fra Iran
Digtere fra Iran
Fotografer
Personer fra Teheran
Adolphe Menjou

Adolphe Jean Menjou (født 18. februar 1890 i Pittsburgh, Pennsylvania, USA, død 29. oktober 1963 i Beverly Hills, Californien, USA) var en amerikansk filmskuespiller.

Han fik filmdebut i 1914, og fik opmærksomhed med den elegante hovedrolle i Charles Chaplins A Woman of Paris (Kvinden fra Paris, 1923), og spillede siden en række elegante karakterroller. Han huskes for større og mindre roller i The Front Page (1931), A Farewell to Arms (Farvel til våbnene, 1932), A Star is Born (Hollywood bag kulisserne, 1937) og State of the Union (Det store valg, 1948). I Paths of Glory (Ærens vej, 1957) spillede han korrupt general.

Eksterne henvisninger 

 

Skuespillere fra USA
Personer fra Pittsburgh
Amerikanere i 1800-tallet
Amerikanere i 1900-tallet
Snyd.dk

Snyd.dk er et dansk websted, der blev grundlagt i 1998. Sidens primære formål består fortrinsvis af oversættelse af fremmedsprogede snydekoder til spiltitler på adskillige platformer, hvilket særligt drager god nytte hos danske computerspillere med utilstrækkelige engelskkundskaber. Ydermere består webstedn af hhv. en spilarkade, forum, anmelderblog og bidrager tillige med videogennemgange efter forespørgsel fra sidens besøgende brugere.

Dagligt besøges siden af ca. 4000-5000 besøgende. Snyd.dk postulerer desuden at være Danmarks største hjem for snydekoder til videospil.

Servernedbrud 
Snyds servernedbrud d. 9. oktober 2007 indbefattede et stort tab af hele databasen, der ingenlunde var teknisk mulig at redde. Efterfølgende blev siden omsonst genoprettet under samme domæne, heraf blev der tilgængeliggjort oplysninger om fremtidige planer og redegjort grund for Snyds pludselige nedbrud. Kort tid efter mundede det ud i en provisorisk lukning i et længerevarende tidsrum. Den forhenværende administrator var opgivende og renoncerede på sidens udvikling.

1. marts 2008 blev domænet overtaget af en webdesigner og blev atter genoprettet med samme sigte for øje som tidligere; snydekoder. Dog med en klar og målbevidst indsigt i succes og udbredt popularitet. Siden drives fortsat dagen i dag og er stadig voksende.

Eksterne henvisninger 
Snyd.dk

Læringsnetsteder
Etableret i 1998
Lucy Walter

Lucy Walter (eller Lucy Barlow; ca.1630-1658) var kong Karl 2. af Englands elskerinde og mor til  James Scott, 1. hertug af Monmouth. Hun er antagelig født i omkring 1630 på et slot i nærheden af Haverfordwest i Wales.

Oprindelse 
Lucy Walter var datter af William Walter af Haverfordwest og hustru, Elizabeth Protheroe, en walisisk adelsdame. Hun er født i Thomas Howard, 2. hertug af Norfolks andet ægteskab. Familien Walter var en højtstående familie, som tog parti for kongen under den Engelske borgerkrig. Roch Castle blev beslaglagt af parlamentets styrker i 1644, og Lucy Walter måtte søge tilflugt i London og derefter i Haag.

Kurtisane 
Via familieforbindelse kom hun ind i udkanten af Londons society, og i en alder af sytten år blev hun Algernon Sidneys elskerinde. Han var officer tilknyttet jarlen af Leicester. I Holland mødte hun hans yngre bror, eksilroyalisten Robert Sidney, som hun indledet et forhold med. Det var gennem Robert at hun mødte Karl 2.

Det findes kun lidet bevis til støtte for historien om at hun var Karl 2.s første kone, og det er klart at han ikke var hendes første kæreste i kongelige kredse. Forholdet med Karl 2. varede med afbrydelser til efteråret 1651, og Karl anerkendte deres søn,  James, født i 1649, som han gav titlen hertug af Monmouth.

Efter at hendes forhold til Karl blev afsluttet af ukendte årsager, levede hun et fattigt og udsvævende liv, en livsførelse som muligvis resulterede i hendes tidlige død i Paris i september/oktober 1658. 

Lucy Walter fødte også en datter Mary i (1651). Det er uvist, hvem som var far til hende. Mary giftede sig med William Sarsfield.

Kilder
  Classic Encyclopedia

Eksterne henvisninger
 Lucy Walter Encyclopedia Britannica 
 Lucy Walter 

Huset Stuart
Personer fra Wales
Knud Lauritzen

Knud "Skipper" Lauritzen (12. april 1904 i Esbjerg – 6. maj 1978 på skibet Dana Anglia på Nordsøen) var en dansk skibsreder i J. Lauritzen og konsul. I 1945 stiftede han sammen med broderen Ivar Lauritzen og søsteren Anna Lønberg-Holm JL-Fondet. Lise Lauritzen Loft er hans datter. Han fik 6 børn, Grete, Ole, Lise, Marianne, Karen og Jan

Han var søn af skibsreder, konsul Ditlev Lauritzen og hustru Maren f. Breinholt (død 1960). Han blev student fra Gammel Hellerup Gymnasium 1924, tog højere handelsskoleeksamen 1925 og blev uddannet i firmaer i Hamborg, London, Cardiff, Paris, Marseille og Valencia. 1932 blev han medindehaver af rederiet J. Lauritzen. I mange år kæmpede han om magten over DFDS med A.P. Møller.

Han var medlem af bestyrelsen for A/S Rederiet Vesterhavet og A/S Atlas, formand for bestyrelsen for DFDS, for Kogtved Søfartsskole, for Rederiet Ocean, A/S, for Esbjerg Hermetikfabrik, A/S og for styrelsen for JL-Fondet, formand for bestyrelsen for Atlas Bonusordning (udbyttedeling og seniorvirke) 1950-56. Medstifter og bestyrelsesformand for Søfartens Bibliotek, Søfartsklubben og Søfartsservice-Ålborg fra starten til 1960 og for Søfartens hygiejnekomité til 1965. Æresmedlem af Royal Geographical Society, London 1966. Han var Kommandør af Dannebrog og Dannebrogsmand.

Han blev gift 30. juli 1927 med Kirsten Lauritzen, født Hartvig-Møller (skilt 1963). Han er begravet på Hellerup Kirkegård.

Kilder og eksterne henvisninger 
 Kraks Blå Bog 1974
 

Kommandører af Dannebrog
Personer fra Esbjerg
Danskere i 1900-tallet
Fondsstiftere fra Danmark
Knud
Skibsredere fra Danmark
Personer med tilknytning til DFDS
Studenter fra Gammel Hellerup Gymnasium
Personer i Kraks Blå Bog (afdøde)
SKnyt

SKnyt var et fagblad, der primært handlede om faglige emner indenfor det danske forsvar generelt og om søværnet specielt. SKnyt blev udgivet af Søværnets Konstabelforening og fungerede som medlemsblad for forbundets medlemmer, der var hele gruppen af manuelle i søværnet, også kaldet konstabelgruppen. Bladet blev etableret i 1997, umiddelbart efter starten på Søværnets Konstabelforening, og sidste nummer af SKnyt udkom i december 2012.

SKnyts redaktionelle målsætning var
SKnyt er et element i Søværnets Konstabelforenings kommunikationspolitik, der skal medvirke til sikring af information og debat om arbejdspladsrelaterede spørgsmål såvel som øvrige samfundsrelevante spørgsmål. Den primære målgruppe er foreningens medlemmer.

SKnyt udkom seks gange årligt i et oplag på 1.200 eksemplarer. Bladet var indtil 2011 med i Danske Specialmedier.

Ansvarshavende redaktører 
Bladets ansvarshavende redaktør har altid været forbundsformanden for Søværnets Konstabelforening:
 1997 – 2007: Vagn Munkholm Christensen
 2007 – 2011: Bjarne Krogh-Pedersen
 2011 – 2012: Ib H. Skoubo

Web-udgave 
Bladet kunne tillige læses på www.co-sea.dk, under Søværnets Konstabelforenings faneblad. CO-sea.dk er hjemmeside for Centralorganisationen Søfart, som Søværnets Konstabelforening var medlem af og havde fælles kontoradresse med.

Referencer

Eksterne henvisninger 
Bladet!, der kom i stedet for SKnyt - på internet 

Tidsskrifter fra Danmark
Søværnet
Etableret i 1997
Ole Roed Jakobsen

Ole Roed Jakobsen (født 3. marts 1963 i Nørre Snede) 
Tidligere formand for Danmarks Jægerforbund. (Fra 2006 til 2012)
Formand for Jægernes Naturfond,
Medlem af Skævinge Jagtforening,
Bestyrelsesmedlem Arresøhus Forsamlingshusforening,
Revisor Meløse Vandværk.

Tidligere borgmester i Skævinge Kommune. Venstre.
Tidligere viceborgmester i Hillerød Kommune
Tidligere udvalgsformand Erhvervsudvalget i Hillerød Kommune
Tidligere medlem af økonomiudvalget Hillerød Kommune
Tidligere bestyrelser: Formand Ll. Lyngby Sogns Jagtforening, Formand for Arresøhus Forsamlingshusforening, DN-Allerød, Revalideringsinstitutionen Højagergaard i Slangerup, CVU Storkøbenhavn, CVU København/Nordsjælland, Efter- & Videreuddannelsesudvalget CVU København/Nordsjælland, VUC Nordsjælland, formand for valgbestyrelse Gørløse Skole, formand for beredskabskommission, formand for valgbestyrelse, formand for økonomiudvalg, medlem af Taksationskommissionen for Frederiksborg Amt, delegeret til I/S Vestforbrænding, delegeret Kommunernes Landsforening, delegeret repræsentantskabet Danmarks Jægerforbund 1992-2002, Teknik- & Miljøudvalget Kommunernes Landsforening

I juni 2012 tabte Ole Roed Jakobsen kampvalget i Jægerforbundet til  Claus Lind Christensen. Der var 375 stemmer fra Jægerforbundets repræsentantskab. De 224 stemmer gik til Claus Lind Christensen mod 143 stemmer til Ole Roed Jakobsen.

Efterfølgende stævnede Ole Roed Jakobsen Jægerforbundet omkring en række ansættelsesretlige forhold. Jægerforbundet blev sidenhen frifundet både ved byretten og landsretten.

Tidligere erhverv: Vicepolitikommissær (Proceskonsulent i Rigspolitiet (1998-2004) – medarbejder/ledelsesudvikling)

Eksterne kilder og henvisninger 

 Ole Roed Jakobsens hjemmeside 

Borgmestre fra Venstre
Personer fra Nørre Snede
Formænd Danmarks Jægerforbund
Oak Ridge (Tennessee)

Oak Ridge er en by i Tennessee i USA. Byen blev grundlagt i begyndelsen af 1940'erne under 2. verdenskrig som base for Manhattan-projektet under ledelse af general Leslie R. Groves og fysikeren J. Robert Oppenheimer.

Der blev opført tre anlæg med det formål at udføre forskning i forbindelse med elektromagnetisk separation, termisk diffusion og gasdiffusion. Anlæggene blev løbende nedlagt, de to første umiddelbart efter krigens afslutning og sidstnævnte i 1985.

For tiden (2009) udføres et avanceret, atomart udviklingsarbejde samt forskning vedrørende energi- og miljøproblemer på den herbeliggende institution, Oak Ridge National Laboratory.

Referencer 

Byer i Tennessee
Frederik Dalgas

Frederik Dalgas (født 21. marts 1866 i Aarhus, død 3. april 1934 i Hellerup) var en dansk erhvervsleder, broder til skovrider Christian Dalgas og forfatter Ernesto Dalgas.

Frederik Dalgas var søn af oberstløjtnant Enrico Mylius Dalgas (død 1894) og hustru Marie f. Købke. 
Efter en handelsuddannelse og udlandsophold i 1891 blev han ansat som adm. direktør for Aluminia fra 1901. Senere var han også leder af Den kongelige Porcelainsfabrik, hvor han var adm. direktør 1920-1931. Fabrikkens berømmelse blev fastlagt og udbygget i hans ledelsestid.

Han sad i bestyrelsen for Dansk Eksportforening og var Ridder af Dannebrog og medlem af Industrirådet.

Han var gift med Ingeborg Dalgas, f. 17. juli på Frederiksberg, datter af konferensråd Philip Schou, der var direktør for Aluminia.

Kilder 
 Kraks Blaa Bog 1910
 Den Store Danske
Holger Jerrild, "Hos Direktør Dalgas", s. 293-300 i: Gads Danske Magasin, 1930.

Eksterne henvisninger 
 

Riddere af Dannebrog
Personer fra Aarhus
Medlemmer af Industrirådet
Personer i Kraks Blå Bog (afdøde)
Danskere i 1800-tallet
Danskere i 1900-tallet
Fabrikanter fra Danmark
Personer i Dansk Biografisk Leksikon
Frederik
Adaptive Transform Acoustic Coding

Adaptive Transform Acoustic Coding (ATRAC) er en familie af proprietære lydkomprimeringsalgoritmer udviklet af Sony. MiniDisc var det første kommercielle produkt til at understøtte ATRAC i 1992. ATRAC tillod at en relativt lille disk som MiniDisc kunne have den samme spilletid som en cd, mens den opbevarede lydinformation med minimalt tab i acceptabel kvalitet. I dag bruges ATRAC i mange Sony-lydafspillere. Forbedringer til kodningen i form af ATRAC3, ATRAC3plus og ATRAC Advanced Lossless fulgte i henholdsvis 1999, 2002 og 2006.

Andre MiniDisc-fabrikanter såsom Sharp og Panasonic implementerede også deres egne versioner af ATRAC-kodningen. Hybrid-komprimeringsform uden kvalitetstab ("lossless") blev tilføjet til ATRAC-familien i 2006.

Patentrettigheder i USA og andre lande benyttes med licens fra Dolby Laboratories.

Se også 
Digital lyd

Fodnoter

Eksterne henvisninger 
 Officiel hjemmeside

Audio codecs
Sony
Edward Dmytryk

Edward Dmytryk (4. september 1908 i Grand Forks, Britisk Columbia, Canada – 1. juli 1999 i Encino, Californien, USA) var en amerikansk filminstruktør, født i Canada.

Dmytryk begyndte som filmklipper, og instruktørdebuterede i 1935, og gjorde sig bemærket med Hitler's Children (1943). Derefter fulgte de tæt fortalte kriminaldramaer som er blandt hans bedste film: Murder, My Sweet (Farvel, min elskede, 1944), Cornered (1945) og Crossfire (Blindt had, 1947). Dmytryk blev sortlistet i Hollywood og arbejdede nogle år i England. Efter at have navngivet nogle af sine kolleger fik han arbejde i USA igen. The Caine Mutiny (Mytteriet på Caine, 1954) med Humphrey Bogart blev en stor biografsucces, og han lavede senere film som The Left Hand of God (General Yangs fange, 1955) og The Young Lions (De unge løver, 1958); sidstnævnte med Marlon Brando. Han underviste i film ved University of Southern California fra 1981. Han udgav sin selvbiografi It's a Hell of a Life But Not a Bad Living i 1979.

Eksterne henvisninger 
 

Filminstruktører fra USA
Filmklippere fra USA
Filmproducere fra USA
Manuskriptforfattere fra USA
Kaiane Aldorino

Kaiane Aldorino (født 8. juli 1986 på Gibraltar) er en britisk model og skønhedsdronning, i 2009 vinder af Miss Gibraltar og senere Miss World.

Miss World 

Kaiane Aldorino der er født og opvokset på Gibraltar og indtil hun blev kronet som Miss World arbejdet på et kontor på St. Bernard's Hospital, er den første deltager fra Gibraltar der er blevet kåret som Miss World. Konkurrencen blev afholdt i Johannesburg, Sydafrika i december 2009. Kort efter at være blevet kronet af forgængeren Ksenija Sukhinova opstod der spontane festligholdelse på Gibraltar, hvor mange gik på gaden for af fejre hende. Menneskemængden viftede med flag og råbte i jubel mens bilerne tudede med deres horn og fyrværkeri blev antændt. Gibraltars førsteminister Peter Caruana hyldede det som et ”fantastisk resultat for hende og for Gibraltar” og lovede hende en sejrsfest en dronning værdig.

Den 15. december 2009 meddelte Gibraltars regering at Kaiane ville blive fløjet til Gibraltar fra London på et privat jetfly den følgende eftermiddag. Den 16. december 2009 udsendte regeringen en pressemeddelelse, hvori begivenhederne ved festligholdelsen af hendes ankomst blev beskrevet. Disse indfattede en offentlig hyldest på Gibraltar lufthavn en parade gennem Main Street, hvor Kaiane vil blive kørt i samme cabriolet, som Prinsesse Diana og prins Charles tidligere havde kørt i under deres bryllupsrejsebesøg i Gibraltar. Den 17. december 2009 gik Gibraltar i stå, da hun kørte ned igennem hovedgaden med musikgarden tilhørende Royal Gibraltar Regiment, og derefter viste sig på rådhusets balkon. Dette blev efterfulgt af en pressekonference og en reception på Rock Hotel. Festlighederne kulminerede med et fyrværkeri fra Gibraltar Havn.

Regeringen anmodede om alle virksomheder på Gibraltar, der med rimelighed kunne gøre om at holde lukket torsdag fra 4 til 6 for at give deres ansatte til at deltage i den festlighederne af Kaiane.

Noter

Eksterne henvisninger 

 Officiel Miss Gibraltar hjemmeside
 Miss World 2009 galleri

Deltagere i Miss World
Personer fra Storbritannien